Utfyllende praktiske opplysninger for studenter på 

EAS4900 - Internasjonalt prosjektsemester Europa – Amerika

· Som student registrert ved UiO får du lån og stipend i Lånekassen og kan kjøpe studentforsikring som andre utenlandsstudenter.

· Lånekassen støtter delstudier i utlandet med basisstøtte i tillegg til en reise tur-retur fra Norge til studie/hospitantsted ved opphold på under seks måneder og til to reiser tur-retur ved opphold på seks måneder eller mer. Reisetillegget blir gitt som 70 prosent stipend og 30 prosent lån.

· Du mottar ikke lønn eller stipend fra oppdragsgiver.

· Oppdragsgiver stiller kontorplass med PC tilgjengelig (ikke nødvendigvis eget kontor).

· Du er selv ansvarlig for å søke visum, kjøpe flybilletter, skaffe bolig etc. Du betaler selv leie for boligen. 

· Når hospitantplass er avtalt, sender oppdragsgiver et bekreftelsesbrev som kan legges ved visumsøknaden. 

· Du vil få en fast kontaktperson/fadder på arbeidsplassen.

· Utplassering i ambassade/konsulat vil i enkelte tilfeller kreve sikkerhetsklarering.

· Utenlandsoppholdet vil vare i maksimum 6 måneder, minimum 4 måneder. Oppholdets varighet vil i enkelte tilfeller begrenses av visumbestemmelse i det landet du skal reise til. Vær oppmerksom på at søknad om visum til enkelte land kan være tidkrevende. 

· Du vil utføre oppgaver for oppdragsgiver 12-18 timer i uken. 
· Oppdragsgiver tilrettelegger selv fritt oppgaver for den delen av arbeidet som inngår i den daglige drift på arbeidsplassen. Oppgavene skal være varierte, utfordrende og gi innsikt i arbeidet ved på arbeidsplassen.

· Resten av tiden vil du arbeide med en prosjektrapport som vil være knyttet til oppdragsgivers virksomhet og behov.  Utarbeidelse av tema for prosjektrapporten skjer i samarbeid mellom oppdragsgiver, student og veileder ved UiO. Veileder skal godkjenne endelig tema. Tema bør bestemmes før utreise.
· Du har selv ansvar for å bestemme tema for rapporten i dialog med veileder ved UiO og den aktuelle oppdragsgiver. Det anbefales at dette gjøres før avreise, evt. senest 1 måned etter ankomst oppdragsgiver hvis spesielle forhold tilsier dette.

· Internasjonalt prosjektsemester er et heltidsstudium. Du skal ikke arbeide med masteroppgaven dette semesteret.

· Oppdragsgiver skriver en bekreftelse eller attest ved utløpet av hospitantperioden. 

· Oppdragsgiver skal motta ett eksemplar av den skrevne rapporten

· Det vil bli laget en særskilt avtale mellom deg og oppdragsgiver der disse generelle forholdene samt eventuelle særlige forhold er nedfelt.

